**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E A**

**privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului**

Consiliul Judeţean Cluj întrunit în şedinţă extraordinară;

Având în vedere Referatul de aprobare nr. 7863/2020la Proiectul de hotărâre înregistrat cu nr. 53 din 5.03.2020 privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 7863/2020şi de Avizul cu nr. 7863 din 9.03.2020 adoptat de Comisia de specialitate nr. 4;

În conformitate cu prevederile:

* art. 87 alin. (5), ale art. 173 alin. (1) lit. f), ale art. 292 și ale art. 293 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 858 - 865 din Legea privind Codul civil nr. 287/2009, republicată, cu modificările şi completările ulterioare;
* art. 46 din Legea privind organizarea şi funcţionarea Academiei de Ştiinţe Agricole şi Silvice "Gheorghe Ionescu-Şişeşti" şi a sistemului de cercetare-dezvoltare din domeniile agriculturii, silviculturii şi industriei alimentare nr. 45/2009, cu modificările și completările ulterioare;
* art. 226 alin. (6) din Legea educației naționale nr. 1/2011, cu modificările și completările ulterioare;

Fiind îndeplinite prevederile cuprinse la art. 182 alin. (4) coroborate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte următoarele:**

**Art. 1. (1)** Se solicitătrecerea imobilului–teren în suprafaţă de 169.700 mp-, înscris în Cartea funciară nr. 327855 Cluj-Napoca, din domeniul public al statului și din administrarea Universității de Științe Agricole și Medicină Veterinară Cluj-Napoca în domeniul public al Județului Cluj.

**(2)** Imobilul prevăzut la alin. (1) va fi utilizat în vederea realizării obiectivului de investiții ”Spital pentru copii în sistem monobloc”.

**(3)** Predarea – preluarea imobilului prevăzut la alin. (1) se face pe bază de protocol de predare-primire încheiat între părți, la valoarea de inventar al acestui, în termenul prevăzut în legea privind transmiterea imobilului în cauză.

**Art. 2.** **(1)** Se aprobă trecerea din domeniul public al Judeţului Cluj în domeniul public al statului a următoarelor imobile:

a) imobilul-teren în suprafață de 601 mp- înscris în Cartea funciară nr. 327164 Cluj-Napoca cu număr cadastral 327164, situat în Municipiul Cluj-Napoca, str. Moților nr. 68, Județul Cluj, precum și construcția înscrisă în Cartea funciară nr. 327164 Cluj-Napoca cu număr cadastral 327164-C1, situată în Municipiul Cluj-Napoca, str. Moților nr. 68, Județul Cluj;

b) imobilul-teren în suprafață de 10.634 mp- înscris în Cartea funciară nr. 329151 Cluj-Napoca cu număr cadastral 329151, precum și construcțiile înscrise în Cartea funciară nr. 329151 Cluj-Napoca având următoarele numere cadastrale: 329151-C1, 329151-C2, 329151-C3, 329151-C4, 329151-C5, 329151-C6, 329151-C7 și 329151-C8, toate situate în Municipiul Cluj-Napoca, str. Moților nr. 66-68 și str. Cardinal Iuliu Hossu nr. 53-55, Județul Cluj.

**(2)** Imobilele prevăzute la alin. (1) se transmit în domeniul public al statului pentru a fi trecute în domeniul privat al acestuia şi transmise în proprietatea Universității de Știinţe Agricole şi Medicină Veterinară Cluj-Napoca, în condiţiile legii.

**(3)** Predarea imobilelor prevăzute la alin. (1) se va face pe bază de proces-verbal încheiat între părţi, la valoarea de inventar a acestora, în termen de 60 de zile de la data dării în folosință a obiectivului de investiții ”Spital pentru copii în sistem monobloc” ce va fi realizat pe terenul înscris în CF nr. 327855 Cluj-Napoca**,** dar nu târziu de 5 ani de la data intrării în vigoare a legii de transmitere a imobilului prevăzut la art. 1.

**(4)** La data prevăzută la alin. (3) încetează dreptul de administrare al Spitalului Clinic de Urgență pentru Copii Cluj-Napoca asupra imobilelor prevăzute la alin. (1).

**Art. 3.** La data predării imobilelor prevăzute la art. 2 alin. (1) se modifică corespunzător Anexa nr. 19 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcției Dezvoltare și Investiții; Direcției Urbanism și Amenajarea Teritoriului; Direcţia Juridică; Direcția de Administrare a Domeniului Public şi Privat al Judeţului Cluj, precum și Spitalul Clinic de Urgență pentru Copii Cluj-Napoca.

**Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Direcției Dezvoltare și Investiții; Direcției Urbanism și Amenajarea Teritoriului; Direcţiei Juridice; Direcției de Administrare a Domeniului Public şi Privat al Judeţului Cluj; SpitaluluiClinic de Urgență pentru Copii Cluj-Napoca**;** Universității de Știinţe Agricole şi Medicină Veterinară Cluj-Napoca,precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tişe Simona Gaci**

**Nr. 57 din 13 martie 2020**

*Prezenta hotărâre a fost adoptată cu 24 voturi “pentru”, fiind astfel respectate prevederile legale privind majoritatea de voturi necesară. Din totalul celor 35 de consilieri judeţeni în funcţie și-au înregistrat prezența la ședință 24 de consilieri județeni în funcție.*